સાધલી| ગુજરાત રાજ્ય શિક્ષણ વિભાગનો સને-2018ના વડોદરા જીલ્લા તાલુકા કક્ષાના શ્રેષ્ઠ શિક્ષકોને સન્માનવાનો અને પારિતોષિક વિતરણ સમારંભ તા.05-09-2018ના રોજ બરોડા હાઇસ્કુલ, અલકાપુરી, વડોદરા ખાતે ગુજરાત વિધાનસભાના અધ્યક્ષ રાજેન્દ્રભાઇ ત્રિવેદીના સાનિધ્યમાં યોજાયો. જેમાં શિનોર તાલુકાની સાધલી પ્રાથમિક શાળાના આચાર્ય અશોકભાઇ ઇશ્વરભાઇ પ્રજાપતિને શિનોર તાલુકાના શ્રેષ્ઠ શિક્ષક તરીકે પસંદ કરી, અધ્યક્ષ રાજેન્દ્રભાઇ ત્રિવેદીના હસ્તે રૂા.5000.00નો રોકડ પુરસ્કારનો ચેક, પ્રશસ્તિપત્ર અને શાલ એનાયત કરી સન્માન કરવામાં આવ્યું હતું.